google/wiki40b huggingface dataset:
Vickers MBT

Historie og utvikling

Sent på 1950-tallet utviklet Vickers en stridsvogn med Chieftain-komponenter og den nye 105 mm kanonen L7. Den ble tatt i bruk i India, hvor de døpte den Vijayanta. Den ble kalt Vickers Mk 1 av fabrikken.
De første produksjonsmodellene sto ferdige i India i 1965, med alle komponenter sendt fra Storbritannia. Etter hvert overtok den lokale produsenten en større og større del av produksjonen, og da produksjonen opphørte på 1980-tallet var over 2 200 bygget.
Mk1 hadde Leyland L60 motor, den samme som i Chieftain, og et støpt tårn.
Mk3 fikk sveiset tårn og ny motor, og ble eksportert til Kenya og Nigeria. De siste vognene ble levert i 1991.

Teknisk

Vognføreren sitter framme i høyre side av skroget, med vognkommandør og skytter til høyre i tårnet og lader til venstre.
Panseret er i stål, og maksimal tykkelse estimeres av Jane's til å være 80 mm.
Kanonen er en 105 mm Royal Ordnance L7. Den kan eleveres fra ÷10° til +20°. En 7,62 mm mitraljøse er montert koaksialt med hovedskytset, og en annen er montert på tårntaket. En 12,7 mm mitraljøse er også brukt for å bestemme avstander før man fyrer med hovedskytset.
Motoren i Mk 1 er en Leyland L60, og i Mk 3 er det en Detroit Diesel 12V-71T turbodiesel som yter 720 hk ved 2 500 omdreininger i minuttet.  Drivstoffkapasiteten er på 1 000 liter. Motoren og girkassen er montert bak i skroget.
Roing under Asialekene 1990

Roing under Asialekene 1990. Roing var en av sportene under de ellevte Asialekene som ble arrangert i Beijing i Kina. Det var tredje gangen som roing var med på programmet i Asialekene. Konkurransene ble avviklet i perioden 23. til 26. september 1990. Det var fjorten øvelser, åtte for menn og seks for kvinner. Kina ble beste nasjon, de vant alle fjorten gullmedaljene.
Mao: Den ukjente historien

Mao: Den ukjente historien (engelsk originaltittel: Mao: The Unknown Story) er en 832 sider lang biografi skrevet av forfatter/historiker-ekteparet Jung Chang og Jon Halliday. Engelsk utgave kom i 2005 og norsk oversettelse året etter i 2006. Boken presenterer liv og virke til Mao Zedong (1893–1976), Folkerepublikken Kinas leder og Det kinesiske kommunistpartis formann. Forfatterne mener at Mao var ansvarlig for flere dødsfall i fredstid enn både Adolf Hitler og Josef Stalin.
Forfatterne arbeidet med boken i mer enn et tiår, og intervjuet hundrevis av personer som var nær Mao i forskjellige faser av hans liv. De benyttet nylig utkomne memoarer fra kinesiske politiske ledere, og benyttet seg av nylig åpnede arkiver i Kina og Russland. Chang gjennomlevde selv kulturrevolusjonen, som hun også beskrev i en tidligere bok, Ville svaner, og hennes personlige opplevelser har vært med på å gi Mao-boken sin koloritt.
Boken ble en bestselger i mange land. Den fikk gode omtaler, selv om det etter hvert også kom enkelte kritiske røster både til noe av kildebruken og noen av konklusjonene. De vesentligste kritiske innvendinger ble fremmet i boken Was Mao Really A Monster? (2009).
Solhverv (sang)

Melodi Grand Prix

Sangen ble framført som det tredje bidraget av fem i den norske finalen søndag 10. februar i Store Studio i Oslo. Jan Høiland sang den med lite orkester, mens Nora Brockstedt sang den med Kringkastingsorkestret. En jury bestående av fem mannlige, oslojournalister og konene deres stemte sangen fram som suveren vinner med 81 poeng. Andreplassen, «Jakteskipperen», fikk bare 59 poeng.
Utdypende artikkel: Melodi Grand Prix 1963
Pressen var ikke særlig positive til vinnerlåten, og vinnerkomponisten selv, Dag Kristoffersen, var overrasket over seieren: «Jeg har aldri komponert en slager før, skrevet noen småting til kor har jeg jo, men aldri følt meg kallet som slagerkomponist.» uttalte han til VG dagen etter finalen.
Også dette året forbeholdt NRK seg retten til å avgjøre hvilken artist som skulle framføre Norges bidrag i den internasjonale finalen, som dette året ble holdt i London. Vinneren Nora Brockstedt kunne ikke reise til London, siden hun allerede hadde takket ja til en landsomfattende turné sammen med Jens Book-Jenssen. Ryktene ville imidlertid ha det til at Brockstedt ikke likte låten og fryktet en dårlig plassering i London, og til slutt valgte NRK Anita Thallaug til å representere Norge.

Eurovision Song Contest

Sangen ble fremført som femte bidrag om kvelden 23. mars 1963, etter Østerrikes Carmela Corren med «Vielleicht geschieht ein Wunder», og før Italias Emilio Pericoli med «Uno per tutte».
Da avstemningen var over, hadde «Solhverv» fått 0 poeng, noe som ga den en firedelt 13. og sisteplass blant 16 deltakere. Dette var første gang Norge ikke fikk poeng i konkurransen, og det var Norges første sisteplass.
Utdypende artikkel: Eurovision Song Contest 1963

Innspilling

Anita Thallaug spilte aldri inn «Solhverv» på plate. Jan Høiland spilte den inn med Jørg Petter Røeds orkester 11. februar 1963. Sangen ble utgitt på singlen Columbia 45GN 1755, men den ble aldri noen bestselger i Norge. Trolig er «Solhverv» en av de minst kjente Melodi Grand Prix-vinnerne gjennom tidene. Ingen av de andre finalelåtene bemerket seg heller på hitlistene. Den manglende suksessen kan ha sin forklaring i at de fleste nordmenn aldri fikk hørt sangene, siden finalen ikke ble sendt i radio. På denne tiden hadde bare 20 prosent av nordmenn tilgang til fjernsyn.
Teksten handler om en kvinne som beskriver sine følelser når hun er sammen med sin kjæreste. Hun sammenlikner den lykken hun vet hun vil ha med ham, med den lykkelige vitenen at våren snart vil komme når vintersolverv inntreffer.
Keiserens nye klær

Keiserens nye klær er et kunsteventyr fra 1837 skrevet av den danske forfatteren H.C. Andersen. I eventyret hører vi om en keiser som blir forledet til å tro at han går rundt i klær av de vakreste stoffer, mens han i virkeligheten bare går rundt i undertøyet.
Hamsun-Selskapet

Hamsun-Selskapet er Norges største litterære forening.
Selskapet ble stiftet under litteraturfestivalen Hamsundagene på Hamarøy i 1988 og har som formål å fremme interesse for og kunnskap om Knut Hamsuns forfatterskap. Hovedkontoret ligger på Hamarøy, og lokalavdelinger finnes i Grimstad, Lom og Oslo. Hamsun-Selskapet er også knyttet til Hamsun-gruppa ved Institutt for kultur og litteratur ved Universitetet i Tromsø.
Selskapet ble ledet av Nils Magne Knutsen fra 1988 til 2000, av Even Arntzen fra 2000 til 2012, Wenche Rokkan Iversen 2012-2014 og ledes fra 2014 av Hege Faust.
Hamsun-Selskapet har siden oppstarten hatt ansvaret for litteraturseminaret under Hamsundagene på Hamarøy, siden 2009 i samarbeid med Hamsunsenteret. Hamsun-Selskapet gir ut et vitenskapelig tidsskrift i forbindelse med arrangementet.
Under Hamsundagene i 1988, da Hamsun-Selskapet ble stiftet, lanserte initiativtakerne samtidig for første gang ideen om et Hamsunsenter på Hamarøy. Senteret ble en realitet i 2009, og kalles rett og slett Hamsunsenteret.
Senteret har siden 1988 utgitt Hamsun-selskapets skriftserie.
Vingt-quatre Violons du Roy

Vingt-quatre Violons du Roy (moderne fransk: Vingt-quatre Violons du roi, «kongens 24 strykere»; etterhvert med tilnavnet La grande bande) var et berømt strykeorkester ved det franske kongehoffet som eksisterte mellom 1626 og 1761.

Historie

Orkesteret ble grunnlagt av Ludvig XIII av Frankrike i 1626. Som en del av Musique de la Chambre spilte det en viktig rolle under festivitasen og de offentlige arrangementene i Versailles. Ved behov kunne de utvides med blåsere fra Grande Ecurie, et orkester som hovedsakelig ble brukt under friluftsarrangementer og ved militære anledninger, eller de kunne opptre med operaorkesteret.
Medlemmer av Vingt-quatre Violons måtte kunne vise til plettfri vandel og tilhøre den romersk katolske konfesjonen, til gjengjeld nøt de godt av privilegier som skattefrihet og bæretillatelse for kårde. God tilgang til kapital var også nødvendig da medlemskap ble kjøpt eller arvet. Medlemmene kalte seg Violon du Roy («kongens strykere»), lederen ble kalt Roy des Violons («strykernes konge»). Kjente medlemmer var Jean-Baptiste Lully, Jean-Marie Leclair, Guillaume Dumanoir, Jacques Aubert, Jean-Féry Rebel og sønnen François Rebel.
Jean-Baptiste Lully, Surintendant de la musique instrumentale («tilsynshavende for instrumentalmusikken») og Maitre de la musique de la famille royale («musikklærer for den kongelige familien»), var ikke fornøyd med prestasjonene og disiplinen til orkesteret, og fikk i 1655/56 kongens tillatelse til å opprette et separat, konkurrerende og noe mindre orkester, Les Petits Violons de Lully. Dette fikk tilnavnet La petite bande, mens det etablerte og større orkesteret straks fikk tilnavnet La grande bande.
I 1761 ble orkesteret nedlagt, hovedsakelig av finansielle årsaker. Musikerne ble fusjonert inn i Chapelle Royale som fram til da hovedsakelig hadde hatt ansvaret for kirkelige arrangementer.
Christian Ulrik Gyldenløve

Christian Ulrik Gyldenløve (født 3. februar 1611, død 1640 i Meinertshagen, begravet i Wesel) var en dansk diplomat og offiser. Han var sønn til Christian IV av Danmark og hans elskerinne Kirsten Madsdatter, og var en av tre anerkjente sønner fra hans utenomekteskapelige forhold, som alle fikk navnet Gyldenløve.
Gyldenløve ble sendt til de spanske Nederlandene for å avslutte en handelsforretning og ble der tilbudt å gå i spansk tjeneste. Han ledet et kavaleriregiment, men møtte en overlegen styrke fra republikken De forente Nederlandene i traktene rundt Köln. Hans regiment ble drevet inn på en kirkegård, hvor han ble skutt.
Teatro Popular Melico Salazar

Teatro Popular Melico Salazar er et statlig teater i Costa Ricas hovedstad San José. Bygninga ble oppført i 1928, og er i barokk stil. Den er tegna av José Fabio Garnier.
Teateret befinner seg i sentrum av byen, langs Avenida 2 i den nordlige enden av Parque Central, skrått ovafor katedralen.
Teateret het opprinnelig Teatro Raventós, men ble omdøpt i 1986 til ære for den kostarikanske tenoren Manuel «Melico» Salazar Zúñiga.
Henrik Mohns plass (Oslo)

Henrik Mohns plass er en plass på Blindern i bydel Nordre Aker i Oslo. Den ligger foran hovedbygget til Meteorologisk institutt, mellom Problemveien og t-banelinja ved Forskningsparken stasjon. 
Plassen fikk sitt navn ved vedtak i bydelsutvalget 24. mars 2011 etter initiativ fra Meteorologisk institutt. Den er oppkalt etter instituttets første bestyrer, Henrik Mohn. Instituttets gateadresse er nå nummer 1 til plassen, mens den tidligere var Niels Henrik Abels vei 40.
Bukkene Bruse (album)

Bukkene Bruse er et musikkalbum utgitt av Bukkene Bruse i 1993. Dette er gruppas debutalbum og på denne tiden var gruppa en trio.
Stenobia

Utseende

Middelsstore, brunlige trebukker. Antennene er omtrent så lange som kroppen. Dekkvingene har markerte "skuldre" og er jevnt tilsmalnede bakover fra disse. Oversiden er knudrete.

Levevis

Som de fleste andre trebukker borer larvene i ved.

Utbredelse

Arten er utbredt i Vest- og Sentral-Afrika (Benin, Kamerun, Gabon, Den demokratiske republikken Kongo).
Use Me (band)

2010-2011: A Little Romantic

Use Mes debutalbum A Little Romantic ble innspilt i Åmål i Sverige i 2010 med produsent Eric Höjdén fra bandet Kid Down. 24. desember 2010 signerte bandet platekontrakt med Universal Music Group, som lanserte A Little Romantic 24. januar 2011. Use Me opptrådte ved flere anledninger på TV og radio i 2011, inkludert God morgen Norge, Popsalongen på P3, Melodi Grand Prix, og NRK Østfold med sin sang «You’ve Got A Friend» i forbindelse med valget.
Nymphidium

Utseende

Små til middelsstore (vingespenn 24-40 millimeter) sommerfugler. Oversiden er brun, som oftest med et stort, hvitt eller gulaktig felt ved roten av hver vinge, noen ganger er vingene nesten helt hvite. Undersiden er mønstret i brunt og hvitt.
Slekten ligner særlig på slektene Juditha og Synargis men er noe spinklere enn disse med smalere forvinger.

Levevis

Disse sommerfuglene lever i skog, gjerne tropisk regnskog.

Utbredelse

Slekten er utbredt i Mellom- og Sør-Amerika, fra Guatemala i nord til det sørlige Brasil i sør.
6. serierunde i Tippeligaen 2015

6. serierunde i Tippeligaen 2015 ble innledet lørdag 2. mai 2015 klokken 18.00 med kampen mellom Strømsgodset og Sarpsborg 08 på Marienlyst stadion.
Oteråga stasjon

Framtid

Stasjonen er planlagt gjenåpnet som holdeplass på Saltenbanen i sammenheng med Forsvarets operative hovedkvarter på Reitan. Som en del av planene skal kryssingssporet på ved holdeplassen fra 290 til 600 meters lengde. Holdeplassen har planlagt byggestart i 2016 og skal etter planen være ferdig i 2017.
BMD-4

BMD-4 (Russisk: "Боевая Машина Десанта-4") som betyr kampvogn for luftlandestyrkene - er en russisk stormpanservogn som bygger på erfaringene fra BMD-serien BMD-1, BMD-2 og BMD-3 
I begynnelsen fikk vogna navnet BMD-3M, en modernisering av BMD-3, fordi basisvogna var den samme. BMD-4 er også lett i forhold størrelsen, men har større ildkraft enn noen av de tidligere vognene.

Bestykking

Begge hovedvåpen er monterte i tårnet på vogna, og kallest Bakhtsja-U (Russisk: Бахча-У som betyr "Melonfelt").  Det ene hovedvåpenet er en 100 mm 2A70 kanon med riflet løp, det andre er en koaksial 30 mm 2A72 maskinkanon med et mindre 7.62 mm PKT maskingevær.
Yoga

Yoga er en samling mentale og kroppslige teknikker med tilknytning til de indiske religionene buddhisme og hinduisme. I vår tid presenteres yoga i vesten som en ikke-religiøs disiplin for personlig utvikling. Ordet yoga kommer fra sanskrit og har ulike betydninger. En betydning av ordet er å spenne for (som med et seletøy).
Det finnes flere ulike retninger innen yoga. Klassisk yoga ble oppsummert og kodifisert i Patanjalis verk Yogasutra, skrevet før år 500.
Betydningen av begrepet yoga kan defineres på tre ulike nivå: den generelle betydningen frelsesvei, den spesielle betydningen: «en kombinasjon av meditasjon og bestemte kroppsstillinger, pusteøvelser og lignende», og den snevreste betydningen: som «ett av de seks ortodokse filosofiske systemene i hinduismen», kodifisert i Yogasutra. 
Yoga beskrives som «et svært mangfoldig fenomen. Tross mangfoldet er det likevel noen fellesnevnere. Yoga handler om konsentrasjon og fokusering, om å ta kontroll over eget mentalt og kroppslig liv, slik at sansebegjær og mental aktivitet faller til ro og til syvende og sist opphører. Målet med yoga er å skape ro, fokus og konsentrasjon, og å oppnå stillhet og uforanderlighet. Som det heter i Katha-upanishad 6.10-11: Når de fem sanseorganene og sinnet er stilnet, og intellektet er ubevegelig, har han nådd den høyeste tilstand.»
En person som utøver yoga kalles på sanskrit en yogi.
Hit me records

hit me! records er et norsk plateselskap i Oslo som har gitt ut plater med punke- og rockeband fra Oslo siden 1995.
Selskapets første utgivelse kom sommeren 1995 og var en gul syvtommers vinylsingel med Oslos oi!'n'punk-helter The Fuck Ups. I oktober samme år fulgte debututgivelsen til Gluecifer, God´s Chosen Dealer, en syvtommers EP, og like før jul Turbonegers klassiker I Got Erection med Kjøtts Jeg Will Bli Som Jesus på b-siden på en hvit syvtommers vinyl. Siden har selskapet gitt ut en rekke plater med band fra Oslos rock'n'roll-undergrunn.
Selskapet var i hovedsak et rent vinylselskap, men har også gitt ut noen CD-er.
Bull Shoals-demningen

Bull Shoals-demningen  er en demning med vannkraftverk (tradisjonelt elvekraftverk) i Marion County, i nordvestre deler av delstaten Arkansas i USA. Anlegget demmer opp det meget store, kunstige reservoaret Bull Shoals Lake, og ligger ved en nordlig sideelv til Buffalo River som igjen renner sammen med White River. Kraftverket har en installert produksjonskapasitet på 340 MW, fordelt på åtte turbiner.
Banana Joe

Handling

Den korupte banankongen Jose Alfonso Torcillo (Gianfranco Barra) vil starte fabrikk i den lille søramerikanske landsbyen Amantido. Men han har ikke gjort regning med Banana Joe (Spencer) som klarer seg utmerket uten modernisering og byråkrati. Etterhvert må imidlertid Banana Joe dra til byen for å skaffe seg myndighetenes tillatelse til fortsatt banandrift. Ferden dit ender i en rekke slagsmål – og omsider et endelig oppgjør med den korupte Torcillo.
Paris gasskraftverk

Paris gasskraftverk er navnet på et varmekraftverk i USA. Det ligger i Texas i det sørlige USA. Det har en installert produksjonskapasitet på 250 MW, fordelt på 2+1 gassturbiner med kogenerasjon. Operatør er energiselskapet Direct Energy. Utstyret er vesentlig levert av General Electric og Deltak.
Kraftverket ble utbygd omkring årene 1985–1989. Brenselkilden er naturgass.
Guiding

Guiding (kinesisk: 贵定县 ; pinyin: Guìdìng Xiàn) er et fylke i det autonome prefekturet Qiannan i provinsen Guizhou i Folkerepublikken Kina.
Preferkturet hadde en efolkning på 266 610 i 1999.

Samferdsel

Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Kinas riksvei 321 løper også gjennom området. Den fører fra Guangzhou i provinsen Guangdong via blant annet Wenzhou og Guilin til Chengdu, hovedstaden i provinsen Sichuan.
Gibraltars parlament

Funksjoner

Parlamentet ble etablert i 1969 da Gibraltars første egne forfatning trådte i kraft. Det er tale om et ettkammersystem hvor det i begynnelsen ble valgt femten medlemmer til parlamentet. I tillegg ble to pekt ut, den ene var riksadvokaten. Man brukte i begynnelsen betegnelsen «House of Assembly», en betegnelse som generelt ble brukt om parlamenter i de britiske områder som ikke hadde full suverenitet. Forfatningen ble i 2006 erstattet av en ny forfatning, som avspeilte Gibraltars økte selvstendighet. Med denne forfatningen er alle sytten medlemmer av parlamentet nå folkevalgte.
Valgsystemet i territoriet tillater hver velger å stemme på opp til ti kandidater ved valgene. Der er kun ett valgdistrikt på grunn av Gibraltars beskjedne størrelse, og de områder som nevnes i forbindelse med valgene er kun stemmestedene. Alle kandidater stiller derfor opp i hele territoriet.
Det anvendes en form for flertallsvalg, hvor hvert parti eller koalisjon stiller en liste med ti kandidater og oppfordrer sine velgere til å stemme på alle disse kandidater. Den liste som oppnår flest stemmer får da  som regel valgt alle sine ti kandidater, mens den liste som får de nest fleste stemmer, får valgt syv av sine kandidater.

Parlamentsbygningen

Parlamentet holder til i en bygning som har utsikt til Main Street og John Mackintosh Square. Bygningen ble oppført i 1817 og har tidligere huset Exchange and Commercial Library. I 1951 ble bygningen renovert og ble sete for det Lovgivende Råd. Da parlamentet ble opprettet ved forfatningen i 1969 trådte det inn i stedet for det Lovgivende Råd og overtok dette råds bygning. Det første møte ble åpnet 28. august 1969 av guvernør Varyl Begg.
Bernhard Goetz

Dom

Goetz fikk etter anke en dom på ett år, for ulovlig besittelse av et skytevåpen. Han sonet åtte måneder av dommen.

Kandidat til valg av borgermester

I 2001 samlet Goetz minst 7 500 signaturer for å stille som kandidat ved valg av borgermester i New York City.
Miami Supercops

Handling

I 1978 ble 20 millioner dollar stjålet fra en bank i Detroit. En av ransmennene ble tatt, en annen ble funnet død, mens en tredje forsvant. Syv år senere løslates han som ble tatt. Han reiser straks til Miami, men blir funnet død dagen etter ankomsten. FBI-agentene Doug Bennet og Steve Forest blir satt på saken, under dekke av å være politimenn fra Miami. Det blir etterhvert klart at den tredje raneren har gjemt pengene i Miami og at personer høyt oppe i systemet er involvert.
Verneområder i Buskerud

Verneområder i Buskerud er ei liste over naturverneområder, vernetype, vernedato og verneomfang (målt i dekar) som finnes i Buskerud fylke. Lista er sortert alfabetisk innenfor hver kommune, mens kommunerekkefølgen er i henhold til kommunenumrene.

Noter

Flere av verneområdene går på tvers av kommunegrensene og opptrer derfor flere enn en gang i listen. Noen av verneområdene går også på tvers av fylkesgrensene og kan derfor opptre på andre fylkeslister enn denne. 
Vernearealet som er oppgitt gjelder for hele det verna området, også når områdene går på tvers av fylkes- og kommunegrenser. Arealet kan derfor ikke uten videre legges sammen for hver enkelt kommune eller fylket som sådan.
Tygelsjö

Tygelsjö er et tettsted i Malmö kommune i Skåne län i Sverige. I 2010 hadde tettstedet 2 710 innbyggere.
Kesusjön

Kesusjön er en innsjø 10 km vest for Ljungdalen i Berg kommune i det nordlvestlige Härjedalen. Rundt innsjøen ligger det mange hytter, samt serveringsstedet Kesubon. Kesusjön har ingen veiforbindelse, da veinettet stopper i Kläppen noen kilometer lengre øst. Gjennom Kesusjön renner Kesuån, som Ljungen tar med seg noen kilometer lengre nedstrøms. På vinterstid er det scooter- og skiløyper fra Ljungdalen og Kläppen til Kesusjön. Det er røye, og noe ørret, i innsjøen.
There Will Be Blood

Handling

There Will Be Blood forteller historien om familie, skjebne, makt og olje, og har sin handling under oljeboomen i California på starten av 1900-tallet. Daniel Plainview, spilt av Daniel Day-Lewis, er den hovedpersonen som går fra å være en røff gruvearbeider og aleneforsørger for sin sønn til å bli en svært hovmodig oljebaron. Når "Plainview" får et tips om at en liten by på vestkysten skal ha underjordisk hav av olje, pakker han sammen, tar med seg sønnen H.W. (Dillon Freasier) og prøver lykken. I byen fins en kirke under ledelse av den karismatiske predikanten Eli Sunday (Paul Dano), og det blir snart klart at Eli Sunday blir Plainviews største motstander i letingen etter olje og rikdom.
Livseliksir

Livseliksir, eller eliksiret for udødelighet er en mytisk trylledrikk som sikrer den som drikker den evig liv eller evig ungdom. Av og til krever myten at den drikkes fra et særskilt beger. Eliksiret skal ifølge noen versjoner også være i stand til å skape liv. I vesten er mytene gjerne avleggere av myter knyttet til Tot eller Hermes Trismegistus, som begge skal ha drukket «de hvite dråper» (flytende gull) og vunnet udødelighet, og forestillingen finnes også i en av Nag Hammadi-tekstene.Alkymister i forskjellige kulturer og til forskjellige tider har forsøkt å finne resepten til livseliksiret. 
Ordet eliksir kommer fra arabisk «Al-Iksir».

Kina

I det gamle Kina lette forskjellige keisere etter livseliksiret. Qin-dynastiets keiser Qin Shi Huang sendte den daoistiske alkymisten Xu Fu med 500 unge menn og 500 unge kvinner til Østerhavet for å finne eliksiret, men han vendte aldri tilbake (legenden vil at de i stedet oppdaget Japan). 
Oldtidens kinesere trodde at bestandige verdifulle substanser som jade, sinober eller hematitt ville overføre noe av sin bestandighet til den person som måtte ha konsumert dem.  Gull ble betraktet som særlig potent, ettersom det var et kostbart metall som ikke muister sin glans. Tanken om drikkbart gull kan spores til siste del av 300-tallet før Kristus i Kina. Kinas mest kjente alkymistiske verk, Danjing yaojue (c. 581 — c. 682 e.Kr.), drøfter i detalj bryggingen av livseliksirer (blant annet kvikksølv, sulfur, kvikksølv- og arsenikksalter).
Mange av stoffene som ble nevnt var langt fra livsforlengende; de var snarere aktivt giftige. Jiajing-keiseren (Ming-dynastiet) døde etter å ha inn tatt en dødelig dose av kvikksølv i et livseliksir hans alkymister hadde brygget. Historikeren Joseph Needham har utarbeidet en liste over kinesiske keisere hvis død sannsynligvis skyldes eliksirforgiftning.

India

Livseliksiret amrita, som sikhene kaller «Amrit, udødelighetsnektaret» (Amrit Sanskar), beskrives i gamle hinduskrifter. Den som konsumerer bare det minste av amrita vinner evig liv. 
Omfattende legender om guder og demoner forteller om hvordan gudene ved hjelp av fjellene og en vasukislange satte i gang de prosesser i havene som frembragte livseliksiret.

Europa

Comte de St. Germain, en andelsmann på 1700-tallet, skal ifølge legendene ha eid et mange hundre år gammelt livseliksir. Mange europeiske resepter spesifiserer at eliksiret burde oppbevares i klokker for at dets virkning skulle strykes. Også franskmannen  Nicolas Flamel ble tilskrevet æren for å ha utviklet et livseleksir.